**Patrice Talon** (født 1. mai 1958) er en beninsk forretningsmann og politiker. Han har vært Benins president siden 6. april 2016 og ble gjenvalgt for en ny femårsperiode 11. april 2021.

Biografi
--------

Han er født i Ouidah i departementet Atlantique og han tilhører Fon-folket. Han bygde seg opp en formue i bomullsindustrien ved hjelp av gode forbindelser blant politikere. Talon var sentral i finansieringen av Thomas Yayi Bonis valgkamp foran presidentvalget i Benin i 2006 og 2011. I 2012 måtte han flykte til Frankrike etter beskyldninger om underslag av 18 millioner euro. Han var kommet på kant med Yayi Boni og ble også beskyldt for å være involvert i drapsplaner mot presidenten. Han kom tilbake til Benin i 2014 og fikk en unnskyldning fra Boni Yayi. Forbes har listet Talon som den 15. rikeste personen i det sørlige Afrika med en formue på omtrent 400 millioner US$.

President
---------

Talon stilte som uavhengig kandidat ved presidentvalget i 2016. Han ble nummer to i første valgomgang med 24,8 %, slått av statsminister Lionel Zinsou som fikk 28,4 %. I andre valgomgang som ble avholdt 20. mars 2016 vant han med 65,4 % av stemmene. 25. mars 2016 holdt Talon en tale hvor han gikk inn for at presidenter ikke kunne gjenvelges etter en femårsperiode, og han ønsket også å redusere antallet statsrådet i regjeringen fra 28 til 16.

Talon ble tatt i ed som president 6. april 2016. Han presenterte sin regjering senere samme dag. Han utnevnte ingen ny statsminister, men han utnevnte to av de utslåtte presidentkandidatene som hadde støttet Talon i andre valgomgang til ministre. Pascal Koupaci ble presidentens generalsekretær, og Abdoulayye Bio-Tchane leder departementet for plan og utvikling. Talon proklamerte at han ønsket å øke Benins i
Nntekter i den kommende femårsperioden, og at han ønsket å styrke forholdet til Frankrike. Han utnevnte 22 ministre, hvorav fire var kvinner.

Den 4. april ble et forslag fra Talon om at presidenter maksimalt kan sitte i en femårsperiode, nedstemt i nasjonalforsamlingen. Forslaget krevde 63 stemmer for å bli vedtatt, men fikk bare 60. Talon sa noen dager senere at han ikke ville følge opp denne saken videre.

Presidentvalget i 2021
----------------------

Talon stilte på nytt som presidentkandidat ved valget i 2021 sammen med 19 andre kandidater. Ved valget 11. april 2021 fikk han 86,3 % av stemmene, mens kandidaten med nest flest stemmer, Alassane Soumanou, fikk 11,4 %.

Referanser
----------

1. ↑   Munzinger Personen, Munzinger IBA 00000030719, besøkt 9. oktober 2017[Hentet fra Wikidata]
2. ↑   Brockhaus Enzyklopädie, Brockhaus Online-Enzyklopädie-id talon-patrice[Hentet fra Wikidata]
3. ↑  Claire Adida (13. april 2016). «Benin has a new president: Patrice Talon, an ironic outsider politician». Washington Post.
4. ↑  «Benin heading for presidential run-off vote». France 24. 8. mars 2016.
5. ↑  «Benin president pardons 'poison-plot' businessman who fled to France». Radio France Internationale. 15. mai 2014.
6. ↑  «Newly-elected Benin president aims to reduce presidential terms». Reuters. 26. mars 2016.
7. ↑  «Businessman sworn in as Benin's president». Reuters. 6. april 2016.
8. ↑  Vincent Duhem (6. april 2016). «Bénin : Patrice Talon nomme un gouvernement sans Premier ministre». Jeune Afrique. .
9. ↑  «Patrice Talon pledges to 'miraculously' change Benin in 5 years». Africanews. 26. august 2016.
10. ↑  «Patrice Talon veut transformer le Bénin en une immense SARL dont il serait l’unique actionnaire». Le Monde. 8. mai 2019.
11. ↑  «Benin president abandons plan to reduce number of presidential terms». Reuters. 9. april 2017. Archived from the original on 10. april 2017. Besøkt 10. april 2022. CS1-vedlikehold: Uheldig URL (link)
12. ↑  «Bénin : Patrice Talon réélu dès le premier tour, selon la commission électorale». JueneAfrique. 13. april 2021.

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** BBC Things **·** Munzinger (iba)
 |